Ove Dahl
Store norske leksikon,Biologi,Vitenskapsgrener i biologien,Biologer,Botanikere
Ove Dahl var en norsk botaniker, født i Orkdal. Som få andre gjennomstreifet Dahl landet på sine botaniske studieferder, og han utgav en lang rekke plantegeografiske arbeider. Av disse må nevnes hans store arbeider over floraen i Ryfylke (1906–1907), Helgeland (1912–1915) og Finnmark (1934).
Han leverte også verdifulle bidrag til botanikkens historie i Norge, blant annet om biskop Gunnerus' virksomhet (1892–1911). Dahl var cand. philol. 1886, og studerte botanikk under professor Axel Blytt, som han ble assistent hos i 1893. Etter Blytts død redigerte og utgav han dennes Haandbog i Norges flora (1906).Dahl var også konservator ved Universitetets botaniske museum i Oslo (se under Naturhistorisk museum) fra 1896 til han trakk seg tilbake i 1922. Les mer i Store norske leksikon botanikk flora Ove Dahl i Norsk biografisk leksikon